Υπουργός Παιδείας (Ηνωμένο Βασίλειο)

Ο **Υπουργός για την Εκπαίδευση**, αναφερόμενος επίσης στα ελληνικά ως **Υπουργός Παιδείας**, είναι ένα υψηλόβαθμο στέλεχος της Κυβέρνησης του Ηνωμένου Βασιλείου, υπεύθυνος για το έργο του Υπουργείου Παιδείας. Ο κάτοχος του αξιώματος είναι και μέλος του Υπουργικού Συμβουλίου του Ηνωμένου Βασιλείου.

Ο υπουργός εργάζεται παράλληλα με του υπόλοιπους υφυπουργούς παιδείας. Το έργο του υπουργού εξετάζεται και αξιολογείται επίσης από την Επιτροπή Παιδείας. H σημερινή Υπουργός Παιδείας είναι η Μπρίτζετ Φίλιπσον.

## Ευθύνες
Εν αντιστοιχία με αυτό που είναι γενικά γνωστό ως Υπουργός Παιδείας σε πολλές άλλες χώρες, η αρμοδιότητα του υπουργού παιδείας αφορά κυρίως την Αγγλία. Ενώ περιλαμβάνει τα εξής:

* Πρώιμη ηλικία
* Παιδική κοινωνική φροντίδα
* Πρόσληψη και διατήρηση εκπαιδευτικών
* Εθνικό πρόγραμμα σπουδών
* Βελτίωση σχολείων
* Ακαδημίες και δωρεάν σχολεία
* Περαιτέρω εκπαίδευση
* Μαθητεία και δεξιότητες
* Ανώτατη εκπαίδευση
* Εποπτεία της απόκρισης του τμήματος για τον COVID-19
* Επίβλεψη της βελτίωσης των σχολικών υποδομών

## Ιστορία
Μια επιτροπή του Μυστικού Συμβούλιο διορίστηκε το 1839 για να επιβλέπει τη διανομή ορισμένων κρατικών επιχορηγήσεων στον τομέα της εκπαίδευσης. Τα μέλη της Επιτροπής ήταν οι Λόρδος Πρόεδρος του Συμβουλίου, οι Υπουργοί (Ηνωμένο Βασίλειο), ο Πρώτος Λόρδος του Θησαυροφυλακίου, και ο Υπουργός Οικονομικών. Από το 1857 διορίστηκε ένας αντιπρόεδρος που ανέλαβε την ευθύνη για την πολιτική.

Την 1η Απριλίου 1900, ο *Νόμος του Συμβουλίου Παιδείας του 1899* κατάργησε την Επιτροπή και ίδρυσε ένα νέο συμβούλιο, με επικεφαλής έναν πρόεδρο. Τα μέλη ήταν αρχικά πολύ παρόμοια με την παλιά Επιτροπή και ο πρόεδρος του διοικητικού συμβουλίου ήταν ο Λόρδος Πρόεδρος του (Μυστικού) Συμβουλίου, ωστόσο από το 1902 αυτό έπαψε να ισχύει και ο πρόεδρος του Διοικητικού Συμβουλίου διοριζόταν ξεχωριστά (αν και ο Μαρκήσιος του Λοντοντέρρι έτυχε να κατέχει και τα δύο αξιώματα από το 1903 έως το 1905).

Ο *Νόμος περί Εκπαίδευσης του 1944* αντικατέστησε το Συμβούλιο Παιδείας με ένα νέο Υπουργείο Παιδείας.

Η θέση του Υπουργού Παιδείας και Επιστημών δημιουργήθηκε το 1964 με τη συγχώνευση των γραφείων του Υφυπουργού Παιδείας και του Υφυπουργού Επιστημών. Ο κάτοχος του αξιώματος επέβλεπε και συντόνιζε το Υπουργείο Παιδείας και Επιστημών.

Από τον Ιούνιο του 1970 έως τον Μάρτιο του 1974, αυτό το αξίωμα το κατείχε η μελλοντική πρωθυπουργός Μάργκαρετ Θάτσερ.

Το 1992, η ευθύνη για τις επιστήμες μεταφέρθηκε στο Γραφείο Δημόσιας Υπηρεσίας του Υπουργικού Συμβουλίου και το τμήμα μετονομάστηκε σε Υπουργείο Παιδείας. Το 1995 το τμήμα συγχωνεύθηκε με το Υπουργείο Εργασίας για να δημιουργηθεί το Υπουργείο Παιδείας και Απασχόλησης (DfEE) και το 2001 οι λειτουργίες απασχόλησης μεταφέρθηκαν σε ένα νεοσύστατο Υπουργείο Εργασίας και Συντάξεων, με το DfEE να γίνεται το Υπουργείο Εκπαίδευσης και Δεξιοτήτων (DfES). Το 2007 υπό τη νέα πρωθυπουργία του Γκόρντον Μπράουν, το DfES χωρίστηκε σε δύο νέα Τμήματα: το Υπουργείο Παιδιών, Σχολείων και Οικογενειών και ένα Υπουργείο Καινοτομίας, πανεπιστημίων και Δεξιοτήτων, υπό την καθοδήγηση δύο νέων υπουργών.

Από τις 14 Ιουλίου 2016 έως τις 8 Ιανουαρίου 2018 το αξίωμα κατείχε ο Τζάστιν Γκρίνινγκ, καθώς η προκάτοχός του, Νίκι Μόργκαν, απολύθηκε από την Τερέζα Μέι. Ο Γκρίνινγκ παραιτήθηκε μετά την απόρριψη ενός ανασχηματισμού και την τοποθέτησή του στο Υπουργείο Εργασίας και Συντάξεων.

Στις 7 Ιουλίου 2022, η Μισέλ Ντόνελαν έγινε η υπουργός με τη μικρότερη θητεία στην Βρετανική ιστορία, όταν παραιτήθηκε από Υπουργός Παιδείας 35 ώρες μετά τον διορισμό της.

## Κατάλογος υπουργών παιδείας

### Υπουργός Παιδείας και Επιστημών (1964-1992)

### Υπουργός Παιδείας (1992-1995)

### Υπουργός Παιδείας και Απασχόλησης (1995-2001)

### Υπουργός Παιδείας και Δεξιοτήτων (2001-2007)

### Υπουργοί Παιδιών, Σχολείων και Οικογενειών (2007-2010) και Καινοτομίας, Πανεπιστήμιών και Δεξιοτήτων (2007-2009)
Το 2007, το χαρτοφυλάκιο της εκπαίδευσης διαιρέθηκε μεταξύ του Υπουργείου Παιδιών, Σχολείων και Οικογενειών (υπεύθυνου για τη βρεφική, πρωτοβάθμια και δευτεροβάθμια εκπαίδευση) και του Υπουργείου Καινοτομίας, Πανεπιστημίων και Δεξιοτήτων (υπεύθυνου για την περαιτέρω, ανώτερη και δια βίου εκπαίδευση). Το 2009, το τελευταίο υπουργείο συγχωνεύθηκε με το Υπουργείο Επιχειρήσεων, Καινοτομίας και Δεξιοτήτων.

#### Υπουργός Παιδιών, Σχολείων και Οικογενειών

* Εντ Μπολς (28 Ιουνίου 2007 -11 Μαιου 2010) - Εργατικό Κόμμα
#### Υπουργός Καινοτομίας, Πανεπιστημίων και Δεξιοτήτων

* Τζον Ντένχαμ (28 Ιουνίου 2007 - 5 Ιουνίου 2009) - Εργατικό Κόμμα
### Υπουργός Παιδείας (2010-σήμερα)
Το Υπουργείο Παιδείας και η θέση του υπουργού Παιδείας αναδημιουργήθηκε το 2010.

## Παραπομπές


Κατηγορία:Εκπαίδευση στο Ηνωμένο Βασίλειο